cyanic-selkie/wikianc huggingface dataset:
அழகு குட்டி செல்லம்
தயாரிப்பு
இப்படத்திற்கு இசையமைத்தவர் வேத்சங்கர் ஆவார். இப்படத்தின் இசையானது திங்க் மியூசிக் இந்தியா என்ற நிறுவனத்தால் வெளியிடப்பட்டது.
வெளியீடு
இந்தத் திரைப்படம் 2016 ஆண்டு ஜனவரி ஒன்றாம் தேதி வெளிவந்து, வசூல்ரீதியாக வெற்றி பெற்றதோடு, நேர்மறையான விமர்சனங்களையும் பெற்றது. இத்திரைப்படத்தின் செயற்கைக்கோள் உரிமைகள் ஸ்டார் விஜய் தொலைக்காட்சிக்கு விற்கப்பட்டது.
கரு
வெளிநாட்டு தொண்டு நிறுவனங்களின் உதவியுடன் நடத்தப்படும் ஒரு பாரம்பரியம் மிக்க பள்ளிகூடத்தில் கிறிஸ்துமஸ் பண்டிகையை முன்னிட்டு மாணவர்கள் நடத்தவிருக்கும் இயேசு நாடகத்திற்கு ஒரு பச்சிளம் குழந்தை தேவைப்படுகிறது. அதற்காக மாணவர்கள் படும் பாட்டுடன் பெரியவர்கள், பெற்றோர்கள் அந்தப் பிள்ளைகளால் படும் பாட்டையும் , பிள்ளை இல்லாதோர் படும் பாட்டையும் சுவாரஸ்யமாக கலந்து கட்டி கருவாக கொண்டு வெளிவந்திருக்கும் படம் தான் 'அழகு குட்டி செல்லம்.'
கதை
இந்நிலையில், ஒருபுறம் கைக்குழந்தைக்காக அந்த மாணவனுடன் சேர்ந்து அவனது தோழர்களும் தேடி வருகின்றனர். மற்றொரு புறம் தனிக்குடித்தன தகராறில் பிரிந்திருக்கும் ஒரு பிராமண தம்பதியின் வரட்டு கவுரவத்தையும், சதுரங்கம் விளையாட போய். கருவுற்று கைவிடப்பட்ட ஒரு மேல் தட்டு இளம் பெண்ணின் அவல நிலையையும், இலங்கைப்போரில் தங்களது குழந்தையை இழந்து கனடாவில் குடிபெயர்ந்து, சென்னை வந்த இளம் தம்பதியின் சோகத்தையும் இப்படத்தில் தெளிவாக காட்டியுள்ளனர்.
இத்துடன், குழந்தைக்காக ஏங்கும் ஆசிரியை வினோதினி - சேத்தன் தம்பதியினரின் கண்ணீரையும், மகனைப் பற்றிய கவலையின்றி பிரியத் துடிக்கும்  மருத்துவர்  மனைவிக்கு விடை கொடுக்கும் 'ஆடுகளம்' நரேன் தம்பதியினரின்  விரோதத்தையும்., நான்காவதாக பிறக்கும் குழந்தையாவது ஆண் குழந்தையாக பிறக்காதா? எனும் ஆவலில் வாழும் ஆட்டோ ஓட்டுநரின் ஆண் பிள்ளை ஆவலையும் இத்திரைப்படம்  காட்சிப்படுத்தியுள்ளது. குழந்தை ஏசுபிறப்பு நாடகத்தையும் புதிதாகக திரையில் காட்டி மற்றும் பல அழகியல் காட்சிகளையும் இப்படம் கொண்டிருந்தது,
மேற்கோள்கள்
பகுப்பு:2016 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தம்பி ராமையா நடித்த திரைப்படங்கள்
எலிசெபெத் அன் நல்லி
எலிசபெத் ஆன் நல்லி (Elizabeth Ann Nalley) ஆன் நல்லி என்றும் அழைக்கப்படுகிற இவர் ஒரு அமெரிக்க வேதியியலாளரும் ஓக்லகோமாவின் லாட்டனில் உள்ள கேமரூன் பல்கலைக்கழகத்தில் வேதியியல் பேராசிரியருமாவார். நல்லி சூலை, 1942 இல் மிசௌரியில் உள்ள கேத்ரானில் பிறந்தார். 1965 இல் ஓக்லகோமாவில் உள்ள தக்லெக்வாவில் உள்ள வடகிழக்கு மாநில பல்கலைக்கழகத்தில் வேதியியல் கல்வியில் இளம் அறிவியலும் 1969இல் ஓக்லஹோமா மாநிலப் பல்கலைக்கழகத்திலிருந்து பகுப்பாய்வு வேதியியலிலும் முதுநிலை அறிவியல் பட்டமும், 1975 இல் டெக்சாஸ் பெண்கள் பல்கலைக்கழகத்தில் கதிர்வீச்சு வேதியியலில் முனைவர் பட்டமும் பெற்றார். 1964 முதல் 1965 வரை முஸ்கோகி மத்திய உயர்நிலைப் பள்ளியில் வேதியியல் ஆசிரியராகப் பணிபுரிந்த இவர் இளங்கலைக் கல்வியை முடிப்பதற்கு முன்பே வேதியியல் பயிற்றுவிப்பாளராக தனது வாழ்க்கை தொடங்கினார். 1969 ஆம் ஆண்டில், அவர் கேமரூன் பல்கலைக்கழக பீடத்தில் பயிற்றுவிப்பாளராகச் சேர்ந்தார், மேலும் அவர் 1978 ஆம் ஆண்டு முதல் முழு நேரப் பேராசிரியராக (கேமரூனின் முதல் பெண் முழுப் பேராசிரியர்) இருந்து வருகிறார்.
பை கப்பா பை என்ற கௌரவ சங்கத்தின் இயக்குநர்கள் குழுவில் 21 ஆண்டுகள் நல்லி பணியாற்றியுள்ளார். மேலும், 1995 முதல் 1998 வரை தலைவராகவும் இருந்தார். 2005 ஆம் ஆண்டில், இவருக்கு தொழில்முறை சிறப்புக்கான ஐயோட்டா சிக்மா பை விருது வழங்கப்பட்டது. 2006 ஆம் ஆண்டில் அமெரிக்க வேதியியல் குமுகத்தின் தலைவராக பணியாற்றினார். மேலும் 2015 ஆம் ஆண்டில் வேதியியல் அறிவியலில் பெண்களை ஊக்குவிப்பதற்காக ஏசிஎஸ் விருதைப் பெற்றார்.
வெளி இணைப்புகள்
பகுப்பு:அமெரிக்க வேதியியலாளர்கள் பகுப்பு:வாழும் நபர்கள் பகுப்பு:பெண் வேதியியலாளர்கள் பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பத்தாங் மலாக்கா
பத்தாங் மலாக்கா என்பது மலேசியா, மலாக்கா மாநிலத்தில் உள்ள ஒரு சிறிய நகரம். சீன மொழியில் 巴登马六甲 என்று அழைக்கிறார்கள். இந்த நகரம் ஜாசின், தம்பின் ஆகிய இரு மாவட்டங்களுக்கு மத்தியில் இருக்கின்றது. பத்தாங் மலாக்கா நகரின் ஒரு பகுதி மலாக்கா மாநிலத்திலும், இன்னொரு பகுதி நெகிரி செம்பிலான் மாநிலத்திலும் உள்ளது.
இந்த நகரத்தில் ஒரு தொடர்வண்டி நிலையமும் உள்ளது. இங்கு கம்போங் உலு, கம்போங் ஹிலிர், கம்போங் தெங்கா, பத்தாங் மலாக்கா பாரு, கம்போங் ஓன் லோக் போன்ற கிராம, வீடமைப்பு பகுதிகள் உள்ளன. பத்தாங் மலாக்காவில் மலாய்க்காரர்கள், சீனர்கள், இந்தியர்கள் என மூவினத்தவரும், அவர்களுடன் இணைந்து மலேசியப் பூர்வீகக் குடிமக்களும் ஒற்றுமையாக வாழ்கின்றனர்.
இவர்களில் பெரும்பாலோர் ரப்பர் மரம் சீவுதல், விவசாயம் செய்தல், சிறு வியாபாரங்கள் செய்வதில் ஈடுபட்டுள்ளனர். ஒரு குறிப்பிட்ட பகுதியினர் தனியார் நிறுவனங்களிலும் அரசு சேவைகளிலும் ஈடுபட்டுள்ளனர். இந்த நகரம் கெமிஞ்சே, தம்பின் ஆகிய நகரங்களுடன் போக்குவரத்து இணைப்புகளைக் கொண்டுள்ளது.
மேற்கோள்கள்
பகுப்பு:மலேசிய நகரங்கள் பகுப்பு:மலாக்காவில் உள்ள நகரங்கள்
மதுரை மக்பரா
மதுரை மக்பரா (مدهر مقبرة) என்பது சூபி ஞானிகளான மீர் அகமது இபுறாகீம், மீர் அம்சத்து இபுறாகீம், மீர் அப்து சலாம் இபுறாகீம் ஆகியோரின் தர்காக்கள் ஆகும். அரபு வார்த்தையான "மக்பரா" என்பதற்கு மோசாலியம் என்பது பொருள். இவ்வார்த்தை கல்லறை எனப் பொருள் கொண்ட மூல வார்த்தையான "கப்ரு". மக்பரா என்பது அனைத்து முசுலிம்களின் கல்லறைகளைக் குறிப்பிடுவதாக இருந்தாலும், வலியுல்லாகளின் ரவ்ளாக்களைக் குறிக்கவே பயன்படுத்தப்பட்டு வருகிறது.
வெளியிணைப்புகள்
பகுப்பு:இசுலாமியக் கட்டிடக்கலை பகுப்பு:சூபியம் பகுப்பு:மதுரை பகுப்பு:தமிழ்நாட்டு தர்காக்கள்
முகம்மது யூனுஸ்
thumb|முகம்மது யூனுஸ் (2014) பேராசிரியர். முகமது யூனுஸ் (ஆங்கிலம்:Muhammad Yunus,வங்காள மொழி: মুহাম্মদ ইউনুস Muhammod Iunus) (பிறப்பு - ஜூன் 28 1940 சிட்டகொங், வங்காளதேசம்), வங்காளதேசத்தினைச் சேர்ந்த வங்கி முதல்வரும், பொருளியலாளருமாவார். சிறுகடன் எனும் திட்டத்தை தோற்றுவித்தவரும், நடைமுறைப்படுத்தியவருமாவார். ஏழைத் தொழில்முனைவோருக்கு வழங்கப்படும் சிறு தொகைக்கடனே சிறுகடன் (microcredit) ஆகும். கிராமின் வங்கியின் தோற்றுவிப்பாளரும் 'Banker to the Poor' எனும் நூலின் ஆசிரியருமாவார். ஏழை மக்களின் பொருளியல் மற்றும் சமூக முன்னேற்றத்திற்கு பாடுபட்டமைக்காக 2006 ஆம் ஆண்டிற்கான நோபெல் பரிசு இவருக்கும், இவரால் தோற்றுவிக்கப்பட்ட கிராமின் வங்கிக்கும் சேர்த்து வழங்கப்பட்டுள்ளது. இது தவிர, உலக உணவு விருது உட்பட பல பன்னாட்டு, தேசிய விருதுகளையும் யூனுஸ் பெற்றுள்ளார்.
இளமையும் குடும்பமும்
யூனுஸ் 1940 ம் ஆண்டில் சிட்டக்கொங் நகரில் உள்ள சிற்றூர் ஒன்றில் பிறந்தார். தந்தையின் பெயர் Hazi Dula Mia Shoudagar; இவர் ஒர் நகை வணிகர் ஆவார். தாயாரின் பெயர் Sufia Khatun ஆகும். 1947 ம் ஆண்டில் சிட்டக்கொங் நகருக்கு இடம்பெயரும் வரையில் தன் ஊரிலேயே வாழ்க்கையினைச் செலவிட்டார். Jahangirnagar பல்கலைக்கழகப் பேராசிரியரான Afroji Yunus என்பவரை மணமுடித்துள்ளார். இவருக்கு Dina Yunus, Monica Yunus என்று இரு மகள்கள் உண்டு.
கல்விசார் நடவடிக்கைகள்
யூனுஸ் சிட்டங்கொங் நகருக்கு இடம்பெயரும் வரையில் தனது தொடக்கக் கல்வியை கிராமப்பள்ளி ஒன்றினிலே கற்றார்.அதன்பின்னர் Lamabazar தொடக்கப் பள்ளியில் தொடக்கக் கல்வியையும் Chittagong Collegiate School இல் மேல் படிப்பையும் கற்று, பல்கலைக்கழக நுழைவுத் தேர்வில் வெற்றியும் பெற்றார். இக்காலகட்டத்திலே அவர் சாரணர் இயக்கம், கலை நிகழ்ச்சிகள் போன்ற பலவித கல்விசாரா நடவடிக்கைகளிலும் ஈடுபட்டார்.
1957 ஆம் ஆண்டில் டாக்கா பல்கலைக்கழகத்தின் பொருளியல் பீடத்தில் மாணவனாக சேர்ந்து 1960 ம் ஆண்டில் இளங்கைலைப் பட்டமும் 1961 ல் முதுகலைப் பட்டத்தினையும் பெற்றார். அதன்பிறகு 1969ம் ஆண்டில் அமெரிக்காவில் உள்ள Vanderbilt University இல் பொருளியலில் முனைவர் பட்டமும் பெற்றார். அன்றிலிருந்து நாடு திரும்பும் வரையில் Middle Tennessee State University இல் பொருளியல்துறை உதவிப் போராசிரியராகப் பணியாற்றினார். நாடு திரும்பிய பின் சிட்டகொங் பல்கலைக்கழகத்தில் பொருளியல் துறைப்போராசிரியராகக் கடமையாற்றினார்.
கிராமின் வங்கி
வறிய பங்களாதேசத்தவர்களுக்கு கடன் வழங்கும் எண்ணத்துடன் 1976 ம் ஆண்டில் யூனுஸ் கிராமின் வங்கியினை (Grameen Bank,தமிழில் கிராம வங்கி) ஆரம்பித்தார்.இவ் வங்கி இன்றளவும் US$ 5.1பில்லியன் தொகையினை 5.3 மில்லியனுக்கு அதிகமான மக்களுக்கு கடனாக வழங்கியுள்ளது.பணத்தினை மீளச்செலுத்துவதை உறுதிப்படுத்த "solidarity groups" எனும் முறைமையினை வங்கி கையாளுகின்றது.இந்த ஒருங்கிணைக்கப்பட்ட குழுவானது சேர்ந்து வங்கிக்கடனை பெற விண்ணப்பிப்பதுடன் ,ஒவ்வொருவரும் மற்றவர்களுக்கான கடனுக்கு கூட்டு உத்தரவாதத்தினை அளித்தல்,பொருளியல் ரீதியான முன்னேற ஆதரவு வழங்குதல் போன்றவற்றியும் மேற்கொள்ளவேண்டும்.சிறுகடன் வழங்குதல் தவிர கிராமின் வங்கி பல மேலதிக தேவைக்காகவும் கடனை வழங்குகின்றது. கல்விசார்கடன்கள்,வீடமைப்புக்கடன்,மீன்பிடி,விவசாய,கைத்தறி போன்ற கைத்தொழில்களுக்கான கடன்கள் போன்றவை சிலஎடுத்துக்காட்டாகும்.சிறுகடன் பெறுபவர்களில் 96% மானோர் பெண்கள் என்பது இங்கு குறிப்பிடத்தக்க விடயங்களுள் ஒன்றாகும்.
நோபெல் பரிசு
வறிய மக்களின் சமூக,பொருளியல் முன்னேற்றத்திற்காக முன்னிற்று பாடுபட்டமைக்காக முகமது யூனுஸ்க்கும் அவரால் தோற்றுவிக்கப்பட்ட கிராமின் வங்கிக்கும் சேர்த்து 2006 ம் ஆண்டிற்கான சமாதானத்திற்கான நோபெல் பரிசு வழங்கப்பட்டுள்ளது. இது பற்றிய நோபெல் பரிசு குழுவின் அறிவிப்பு: The Norwegian Nobel Committee has decided to award the Nobel Peace Prize for 2006, divided into two equal parts, to Muhammad Yunus and Grameen Bank for their efforts to create economic and social development from below. Lasting peace cannot be achieved unless large population groups find ways in which to break out of poverty. Micro-credit is one such means. Development from below also serves to advance democracy and human rights. இவ் அறிவிப்பின் பின் யூனுஸ் தனக்கான பரிசின் பங்கான $1.4 மில்லியன் டொலரினை கொண்டு வறிய மக்களுக்கு குறைந்த விலையினில் நிறைபோசாக்கு உணவினை வழங்கும் திட்டமொன்றிக்கு செலவிடப்போவதாகவும் எஞ்சிய தொகையினை கண் மருத்துவமனை அமைப்பதற்கு செலவிடப்போவதாகவும் தன் கருத்தினை வெளியீட்டார்.
வெளி இணைப்புக்கள்
பகுப்பு:வங்காளதேசம் பகுப்பு:பொருளியலாளர்கள் பகுப்பு:ஊரியல் பகுப்பு:நோபல் அமைதிப் பரிசு பெற்றவர்கள் பகுப்பு:ரமோன் மக்சேசே விருது பெற்றோர் பகுப்பு:உணவுப் பரிசுகள் பகுப்பு:1940 பிறப்புகள் பகுப்பு:வாழும் நபர்கள் பகுப்பு:வங்காள மக்கள்
அதா சர்மா
அதா சர்மா (Adah Sharma) என்பவர் இந்தியத் திரைப்பட நடிகை ஆவார். இவர் பெரும்பான்மையாக இந்தி மற்றும் தெலுங்கு மொழித் திரைப்படங்களில் நடித்துள்ளார். தனது பள்ளிப் படிப்பை முடித்த பிறகு 2008 ஆம் ஆண்டில் வெளியான 1920 எனும் பாலிவுட்  திகில் திரைப்படத்தில் முக்கியக் கதாப்பத்திரத்தில் நடித்தார். இந்தப் படம் வணிக ரீதியில் நல்ல வரவேற்பைப் பெற்றது. இதில் தீவிர உணர்ச்சியினால் ஆட்பட்டிருக்கும் ஒரு பெண்ணாக நடித்திருந்தார். இவரின் நடிப்பு விமர்சகர்களின் பாராட்டைப் பெற்றது. இந்தத் திரைப்படத்திற்காகச் சிறந்த அறிமுக நடிகைக்கான பிலிம்பேர் விருதுக்கு இவரின் பெயர் பரிந்துரை செய்யப்பட்டது. பிறகு 2014 ஆம் ஆண்டில் ஹசீ தோ பசீ எனும் காதல் நகைச்சுவைத் திரைப்படத்தில் நடித்தார். இந்தத் திரைப்படமும் வணிக ரீதியாகவும், விமர்சன ரீதியிலும் நல்ல வரவேற்பைப் பெற்றது. பின் ஆறு தென்னிந்தியத் திரைப்படங்களில் நடித்தார். அதில் ஹார்ட் அட்டாக் (2014), சன் ஆஃப் சத்தியமூர்த்தி (2015), சுப்பிரமணியம் ஃபார் சேல் (சுப்பிரமணியன் விற்பனைக்கு (2015), கரம் (2016), சனம் (2016) ஆகிய ஐந்தும் திரைப்படங்கள் தெலுங்குத் திரைப்படங்களாகும். மேலும் ரானா விக்ரமா (2015) எனும் கன்னடத் திரைப்படத்தில் நடித்தார். இந்தத் திரைப்படம் வெற்றி பெற்றதோடு இவரின் நடிப்பு விமர்சகர்களால் பாராட்டு கிடைத்தது.
தெலுங்குத் திரைப்படங்களின் வெற்றியைத் தொடர்ந்து தெலுங்கு சினிமாவில் முன்னணி நடிகையாக ஆனார்.
ஆரம்ப கால வாழ்க்கை
அடா ஷர்மா தமிழ் பிராமணர் குடும்பத்தைச் சேர்ந்தவர் ஆவார். பின் மகாராட்டிரத்தில் மும்பையில் வாழ்ந்து வந்தார். இவரின் தந்தை எஸ். எல். ஷர்மா மதுரையைப் பூர்வீகமாகக் கொண்டவர். இவர் வணிக கப்பலின் தலைவராகப் பணிபுரிந்தவர். இவரின் தாய் பாலக்காடு எல்லை அருகே உள்ள நாட்டுப்புறாவில் பிறந்தவர். இவர் ஒரு மரபார்ந்த நடனக் கலைஞர் ஆவார். இவர் தனது பள்ளிப் படிப்பை மும்பையில் முடித்தார். இவர் பத்தாம் வகுப்பு படித்துக் கொண்டிருக்கும் போதே நடிகையாக வேண்டும் என விரும்பினார். ஆனால் இவர்களின் பெற்றோர்கள் பள்ளிப்படிப்பை முடிக்க அறிவுறுத்தினர். இவர் பன்னிரண்டாம் வகுப்பிற்கு பின் படிப்பதை நிறுத்திக் கொண்டார்.
சர்மா ஒரு சீருடற்பயிற்சியாளர் ஆவார். தனது மூன்றாம் வயதிலிருந்தே நடனம் ஆடி வருகிறார். இவர் மும்பையில் உள்ள நடராஜ் கோபி கிருஷ்ணா கதக் நடன அகாதமியில் கதக் நடனத்தில் பட்டம் பெற்றார். மேலும் இவர் அமெரிக்க ஐக்கிய நாட்டில் நான்கு மாதங்கள் சல்சா நடனம் கற்றுக் கொண்டார். மேலும் ஜாஸ், பாலே, இடை ஆட்டம் போன்ற நடனங்களையும் கற்றுக் கொண்டார்.
தொழில் வாழ்க்கை
திரைப்படங்களில் நடிப்பதற்காக மும்பையில் பல கலைக்காணலில் சர்மா கலந்துகொண்டார். ஆனால் அவரின் சுருள் முடிகளுக்காகவோ அல்லது அவர் மிக இளவயது தோற்றம் கொண்டிருந்த காரணத்தினாலோ அவர் நிராகரிக்கப்பட்டார். பின் 2008 ஆம் ஆண்டில் விக்ரம் பத் இயக்கிய பாலிவுட் திரைப்படமான 1920 எனும் திகில் திரைப்படத்தில் ஒரு முக்கியக் கதாப்பத்திரத்திற்குத் தேர்வானார். இதில் ரஜ்னீஷ் துக்கலுடன் இணைந்து நடித்தார். இந்தத் திரைப்படத்தில் தீவிர உணர்ச்சியினால் ஆட்பட்டிருக்கும் ஒரு பெண்ணாக நடித்திருந்தார். விமர்சகர்கள் இவரின் சிறப்பான நடிப்பைப் பாராட்டினர். தி டைம்ஸ் ஆஃப் இந்தியாவின் நிகத் கஸ்மி, சர்மா மனநிறைவு தரும் வகையில் நடித்துள்ளார் எனத் தெரிவித்தார். முதல் திரைப்படத்திலேயே அற்புதமான நடிப்பை ஷர்மா வெளிப்படுத்தியுள்ளார் என அசோக் நாயக் தெரிவித்தார். இந்தத் திரைப்படத்திற்காக ஐம்பத்தி நான்காவது பிலிம்பேர் விருதுகள் நிகழ்ச்சியில் சிறந்த அறிமுக நடிகைக்கான விருதிற்குப் பரிந்துரை செய்யப்பட்டார்.
வெளியிணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:1992 பிறப்புகள் பகுப்பு:தெலுங்குத் திரைப்பட நடிகைகள்
மானவ்ஜீத் சிங் சந்து
மானவ்ஜீத் சிங் சந்து (Manavjit Singh Sandhu, பஞ்சாபி: ਮਾਨਵਜੀਤ ਸਿਂਘ ਸਂਧੂ, பிறப்பு: நவம்பர் 3, 1976) இந்திய துப்பாக்கி சுடுதல் விளையாட்டு வீரர் ஆவார். 2006 ஆண்டு ராஜீவ் காந்தி கேல் ரத்னா விருதையும், 1998 ஆம் ஆண்டு அர்ஜுனா விருதையும் பெற்றுள்ளார். மூன்று முறை ஒலிம்பிக் போட்டிகளில் பங்கேற்ற வீரரான இவர் 2004 ஏதென்சு ஒலிம்பிக் போட்டி, 2008 பெய்ஜிங் ஒலிம்பிக் போட்டி, 2012 லன்டன் ஒலிம்பிக் போட்டிகளில் இந்தியாவின் பிரதிநிதியாக முன்னிறுத்தப்பட்டார். மானவ்ஜீத் சிங் சந்து துப்பாக்கி சுடுதலில் உலக தர வரிசையில் முதலிடம் பிடித்த வீரரும் ஆவார்.
மேற்கோள்கள்
பகுப்பு:1976 பிறப்புகள் பகுப்பு:வாழும் நபர்கள் பகுப்பு:அருச்சுனா விருது பெற்றவர்கள் பகுப்பு:இந்திய ஒலிம்பிக் வீரர்கள் பகுப்பு:பஞ்சாபி மக்கள் பகுப்பு:இந்தியக் குறிவைத்து சுடுவோர்கள் பகுப்பு:Rio Olympic Editathon 2016
மேரி அன்னிங்
மேரி அன்னிங் (Mary Anning) (1799 மே 21 - 1847 மார்ச்சு 21) என்பவர் பிரித்தானிய ஆய்வாளரும் தொல்பொருள் ஆய்வாளரும் ஆவார். இவர் பல புதைபடிவங்களைச் சேகரித்துள்ளார். புவியின் வரலாற்றைப் பற்றியும், முற்கால வரலாறு பற்றியும் நிறைய தெரிவித்துள்ளார்.
இவர் பெண்ணாக இருந்தமையினாலும், வறுமையான குடும்பத்தில் பிறந்தவர் என்பதாலும், இவரால் ஆய்வுகளில் வெகுவாகப் பங்கேற்க முடியவில்லை. பின்னர், இவரது ஆய்வுகளின் மூலம், பிரித்தானியா, ஐரோப்பா, அமெரிக்கா ஆகிய இடங்களில் இருந்து பல்வேறு ஆய்வாளர்கள் புதைபடிவங்க்ள் பற்றிய சந்தேகங்களைக் கேட்டுத் தெளிந்தனர். இவரது இறப்பிற்கு 163 ஆண்டுகளுக்குப் பின்னர், பிரித்தானியாவில் அறிவியல் வளர்ச்சிக்குப் பாடுபட்ட பத்து பெண்களின் பட்டியலில் இவரது பெயரும் சேர்க்கப்பட்டுள்ளது.
இணைப்புகள்
பகுப்பு:1799 பிறப்புகள் பகுப்பு:1847 இறப்புகள்
பூமிநாயக்கன்பட்டி காளியம்மன் கோயில்
பூமிநாயக்கன்பட்டி காளியம்மன் கோயில் தமிழ்நாட்டில் சேலம் மாவட்டம், பூமிநாயக்கன்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கலீல் அகமது
கலீல் அகமது (Khaleel Ahmed (பிறப்பு: டிசம்பர் 5, 1997) என்பவர் இந்தியத் துடுப்பாட்ட அணி வீரர் ஆவார்.
உள்ளூர்ப் போட்டிகள்
பெப்ரவரி 5,2017 இல் மாநிலங்களுக்கு இடையேயான இருபது20 போட்டியில் இராசத்தான் மாநில அணிக்காக முதல் போட்டியில் விளையாடினார். இதற்கு முன்பாக 2016 ஆம் ஆண்டில் நடைபெற்ற 19 வயதிற்கு உட்பட்டோருக்கான துடுப்பாட்ட உலகக்கிண்ணத்தில் இந்திய அணியில் இடம்பெற்றார். ஆனால் விளையாடும் அணியில் இடம் கிடைக்கவில்லை. 2017 -2018 ஆம் ஆண்டுகளில் நடைபெற்ற ரஞ்சிக் கோப்பைத் தொடரில் முதல் தரத் துடுப்பாட்டப் போட்டியில் அறிமுகமானார். அக்டோபர் 6, 2017 இல் நடைபெற்ற போட்டியில் ராசத்தான் மாநில அணிக்காக விளையாடினார்.
சனவரி, 2018 இல் 2018 இந்தியன் பிரீமியர் லீக் தொடருக்காக சன்ரைசர்ஸ் ஐதராபாத் அணி நிர்வாகம் இவரை ஏலத்தில் எடுத்தது.
சர்வதேச போட்டிகள்
செப்டம்பர், 2018 இல் ஆசியக் கிண்ணம் 2018 தொடருக்கான இந்திய அணியில் இவருக்கு இடம் கிடைத்தது. செப்டம்பர் 18, 2018 இல் ஹொங்கொங் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.
வெளியினைப்புகள்
ஈஎஸ் பி என் வலைத்தளத்தில் கலீல் அகமது
கோவை
கோவை என்ற பெயரில் உள்ள கட்டுரைகள்:
ஜி. எல். பீரிஸ்
'''ஜி. எல். பீரிஸ்''' (காமினி லக்ஷ்மன் பீரிஸ், பிறப்பு: ஆகத்து 13 1946),  இலங்கையில் ஒரு பேராசிரியரும் அரசியல்வாதியும் ஆவார். அவர் தற்போதைய வெளிநாட்டலுவல்கள் அமைச்சராகவும், தேசிய பட்டியலிலிருந்து இலங்கை நாடாளுமன்ற உறுப்பினராகவும் உள்ளார். அவர் 2022 ஆம் ஆண்டு ஏப்ரல் 18 ஆம் தேதி பாதுகாப்பு இராஜாங்க அமைச்சராகவும் நியமிக்கப்பட்டார். அவர் முன்னர் இலங்கை அரசாங்கங்களில் கல்வி அமைச்சராகவும், நீதி அமைச்சராகவும் பணியாற்றினார். அவர் இலங்கை பொதுஜன முன்னணி வின் உறுப்பினராகவும் அதன் தலைவராகவும் செயற்படுகின்றார்.
வாழ்க்கைக் குறிப்பு
37, கிருல பிளேஸ், கொழும்பு 05ல் வசிக்கும் இவர் பௌத்த மதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:1946 பிறப்புகள் பகுப்பு:இலங்கையின் 11வது நாடாளுமன்ற உறுப்பினர்கள் பகுப்பு:இலங்கையின் 12வது நாடாளுமன்ற உறுப்பினர்கள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:இலங்கையின் வெளியுறவுத்துறை அமைச்சர்கள் பகுப்பு:இலங்கையின் நீதி அமைச்சர்கள் பகுப்பு:இலங்கையின் கல்விமான்கள் பகுப்பு:வாழும் நபர்கள் பகுப்பு:இலங்கை பௌத்தர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
காலகண்டி உத்சவம்
காலகண்டி உத்சவம் (Kalahandi Utsav) இந்திய மாநிலமான ஒடிசாவில் உள்ள பவானிபட்னா மற்றும் தரம்கரில் நடைபெறும் ஒரு திருவிழா அல்லது ஒரு கண்காட்சியாகும். கலகண்டி உத்சவ் குமுரா என்ற பெயரிலும் இது அழைக்கப்படுகிறது. திருவிழாக் குழுவினருடன் மாவட்ட நிர்வாகமும் இணைந்து ஆண்டுதோறும் இத்திருவிழாவைக் கொண்டாடுகின்றன. உலகளவில் ஒடிசாவின் கலை, கலாச்சாரம், இசை, நாடகம், இலக்கியம், கைவினைப்பொருட்கள் போன்றவற்றை ஊக்குவிக்கவும், காட்சிப்படுத்தவும் வாய்ப்பளிக்கும் ஒரு தளமாக கலகண்டி உத்சவம் திகழ்கிறது.
வரலாறு
காலகண்டியின் முன்னாள் ஆட்சித் தலைவரான பி. கே. இயெனா, 1997-ஆம் ஆண்டு காலாகண்டி உத்சவை முதன்முதலில் தொடங்கினார். ஆரம்பத்தில் இது குமுரா மகோத்சவம் என்ற பெயரால் அழைக்கப்பட்டது. பின்னர் 2003 ஆம் ஆண்டில்  முன்னாள் துணை ஆட்சியர்  வி. கார்த்திகேய பாண்டியனால் தரம்கரில் துணைக் கோட்ட அளவில் ஏற்பாடு செய்யப்பட்டது.
இடம்
பவானிபட்னாவில் உள்ள லால் பகதூர் விளையாட்டரங்கத்திலும் தரம்கரில் உள்ள பஞ்சாயத்து விளையாட்டு அரங்கத்திலும் இக்கண்காட்சித் திருவிழா  கொண்டாடப்படுகிறது. இரண்டு இடங்களிலும் 300 எண்ணிக்கைக்கும் மேற்பட்ட அரங்குகள் உள்ளன.
நிகழ்ச்சிகள்
மாநிலம் மற்றும் வெளி மாநிலங்களில் இருந்து நூற்றுக்கணக்கான நாட்டுப்புற நடனக் குழுக்கள் மற்றும் நாட்டுப்புற பாடகர்கள் இக்கண்காட்சியில் கலந்து கொள்கின்றனர்.
தயாரிப்பு
பவானிபட்னாவை தளமாகக் கொண்ட மகாவீர் சம்சுக்ருதி அனுத்தான் என்ற கலாச்சார அமைப்பானது காலாகண்டி மாவட்டத்தின் உள்ளூர் கலைஞர்களுக்கு பயிற்சி அளிக்கிறது.
மேற்கோள்கள்
பகுப்பு:களாஹாண்டி மாவட்டம்
என் உயிரினும் மேலான
தயாரிப்பு
உயிரிலே கலந்தது (2000) படத்தின் மூலம் இயக்குநராக அறிமுகமான கே. ஆர். ஜெயா என். என். டி. மூவி கிரியேஷன்ஸ் என்ற பதாகையின் கீழ் தயாரிக்கபட்ட என் உயிரினும் மேலான படத்தின் வழியாக மீண்டும் இயக்குநராக வந்தார். இடையில் ஜூன் ஜூலை என்ற பெயர் கொண்ட வெளிவராத படத்தில் அவர் தொடர்ந்து பணியாற்றினார். படத்தில் நாயகனாக சென்னையைச் சேர்ந்த புதுமுகமான பொறியாளர் அஜித் சந்தர் நடித்தார். மும்பையைச் சேர்ந்த ராதிகா மேனன் நாயகியாக நடிக்க தேர்வு செய்யப்பட்டார். பாடகர் எஸ். பி. பாலசுப்பிரமணியம் தந்தை வேடத்தில் நடிக்க ஒப்பந்தமானார். இப்படத்திற்கான சண்டைக் காட்சிகளை கனல் கனல் கண்ணன் அமைத்து, ஒரு ரவுடியாக நடித்ததுமல்லாமல்,  ஒரு கானா பாடலையும்  பாடினார். தேவா இசையமைத்த பாடல்கள் அனைத்தும் படத்தின் சூழ்நிலை சார்ந்தவையே என்றார் இயக்குனர். ஆர். செல்வா ஒளிப்பதிவு செய்ய, பி. சி. மோகனன் படத்தொகுப்பு செய்ய, கிரண் கலை இயக்குநராக பணியாற்றினார்.
இசை
பிரைப்பட பின்ண்ணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். வாலி, சினேகன் முத்து விஜயன் ஆகியோர் ஏழு பாடல்களை எழுதியுள்ளனர்.
வரவேற்பு
ஒரு விமர்சகர் படத்தை எதிர்மறையாக விமர்சித்தார், மேலும் அவர் படத்தின் மோசமான கதை, பலவீனமான திரைக்கதையை விமர்சித்தார்.
குறிப்புகள்
பகுப்பு:தேவா இசையமைத்த திரைப்படங்கள் பகுப்பு:இந்தியத் திரைப்படங்கள் பகுப்பு:2007 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள் பகுப்பு:சிங்கமுத்து நடித்த திரைப்படங்கள்
மன்னார்குடி பரமசிவம் பிள்ளை
மன்னார்குடி பரமசிவம் பிள்ளை (21 ஆகஸ்ட் 1929 – 23 ஆகஸ்ட் 1976) தமிழகத்தைச் சேர்ந்த நாதசுவர இசைக் கலைஞராவார்.
பிறப்பும், இசைப் பயிற்சியும்
பரமசிவம் பிள்ளை, இப்போதைய திருவாரூர் மாவட்டத்திலுள்ள மன்னார்குடியில் பிறந்தவர். பெற்றோர்: சண்முகம் பிள்ளை – நாகரத்தினம் அம்மாள். தனது ஏழாவது வயதில் திருப்பழனம் பொன்னையா என்பவரிடம் மாணவராகச் சேர்ந்த பரமசிவம், அவரிடம் 5 ஆண்டுகள் நாதசுவரம் கற்றுக்கொண்டார். அதன்பிறகு சுவாமிமலை கந்தசுவாமி பிள்ளையிடம் 3 ஆண்டுகள் நாதசுவரம் கற்றுக்கொண்டார்.
இசை வாழ்க்கை
1970ஆம் ஆண்டு தில்லியில் வாசித்தபோது, அப்போதைய பிரதமர் இந்திரா காந்தியின் பாராட்டுதலைப் பெற்றார். முதலாம் உலகத் தமிழ் மாநாடு நடந்தபோது, தொடக்க விழாவில் பரமசிவம் பிள்ளையின் நாதசுவர நிகழ்ச்சி நடந்தது.
புகழ்பெற்ற தவில் கலைஞர்களான நாச்சியார்கோயில் என். பி. இராகவப்பிள்ளை, கும்பகோணம் தங்கவேல் பிள்ளை, வலங்கைமான் சண்முகசுந்தரம் பிள்ளை, நீடாமங்கலம் என். டி. எம். சண்முக வடிவேல், யாழ்ப்பாணம் தட்சிணாமூர்த்தி பிள்ளை, அரித்துவாரமங்கலம் ஏ. கே. பழனிவேல், திருவாளப்புத்தூர் டி. ஏ. கலியமூர்த்தி, தஞ்சாவூர் கோவிந்தராஜன் ஆகியோர் இவருக்கு தவில் வாசித்துள்ளனர்.
மறைவு
பரமசிவம் பிள்ளை, 23 ஆகஸ்ட் 1976 அன்று தனது 47ஆவது வயதில் மாரடைப்பின் காரணமாக காலமானார்.
கலிபோர்னியா
கலிபோர்னியா ஐக்கிய அமெரிக்கா நாட்டின் மேற்குப்பகுதியின் தென்பாதியைக் கொண்டு பசிபிக் மாக்கடலுக்கு அடுத்து இருக்கும் ஒரு பெரிய மாநிலமாகும். இதற்கு வடக்குத் திசையில் ஒரிகன் மாநிலமும், கிழக்குத் திசையில் நெவாடா மாநிலமும், அரிசோனா மாநிலமும், தெற்குத் திசையில் மெக்சிகோவின் பாஹா கலிபோர்னியாவும் உள்ளன. இங்கே 37 மில்லியன் மக்கள் 423.970 சதுர கி.மீ (163,696 சதுர மைல்) பரப்பில் வாழ்கிறார்கள். மக்கள்தொகையில் இம்மாநிலமே ஐக்கிய அமெரிக்காவில் முதலிடம் வகிக்கின்றது. நிலப்பரப்பிலும் மூன்றாவது இடத்தைப் பெற்றுள்ளது. கலிபோர்னியாவில் உள்ள லாஸ் ஏஞ்சல்ஸ், சான் பிரான்சிஸ்கோ போன்றவை இம்மாநிலத்தின் பெரிய நகரங்கள் ஆகும். சேக்ரமெண்டோ இதன் தலைநகரம் ஆகும்.
வரலாறு
கலிபோர்னியாவில் 10,000 ஆண்டுகளுக்கு மேல் மனிதர்கள் வாழ்ந்து வருவதாகத் தெரிகிறது.
ஐரோப்பியர்கள் இங்கு வருவதற்கு முன் இங்கிருந்த அமெரிக்க முதற்குடி மக்கள் அமெரிக்கக் கண்டத்தில் வேறு எங்குமுள்ளதைக் காட்டிலும் எண்ணிக்கையில் பல்வேறு இனங்களாகவும், மக்களடர்த்தியும் அதிகமாக இருந்தனர். 1769இல் ஸ்பெயின் நாட்டினர் தம்குடியாக்கினர். ஆனால் 1810-1821க்கு இடையே நடந்த மெக்சிக்கோவின் விடு்தலைப் போருக்குப்பின், கலிபோர்னியா மெக்சிக்கோவின் ஒரு பகுதியாக இருந்தது. பின்னர் 1846-1848இல் நடந்த அமெரிக்க - மெக்சிக்கோ போரில் அமெரிக்கா இப்பகுதியைக் கைப்பற்றியது. 1848-1849இல் தங்கம் எடுப்பதற்காக நிகழ்ந்த பெரும் வேட்கையில் இப்பகுதிக்கு சுமார் 90,000 மக்கள் குடியேறினர். அதன்பின் கலிபோர்னியா அமெரிக்காவின் 31 ஆவது மாநிலமாக 1850இல் மாறியது.
பொருளாதாரம்
கலிபோர்னியா ஐக்கிய அமெரிக்காவையே முன்னிழுத்துச் செல்லும் பேரியந்திரம் என்றும் கூறுவதுண்டு. கலிபோர்னியா மட்டுமே ஆண்டுக்கு (2005 ஆண்டின் கணக்குப்படி), 1.55 டிரில்லியன் அமெரிக்க டாலர்கள் மதிப்புடைய பொருள் உற்பத்தி செய்கின்றது. உலகிலேயே ஆறு நாடுகள்தான் இம்மாநிலத்தைவிட பெரிய பொருளாதாரம் ஆகும். அமெரிக்காவின் 13 டிரில்லியன் அமெரிக்க டாலர் பொருளாதாரத்தில் 13% கலிபோர்னியாவின் ஆக்கம்.
ராம் சகல்
ராம் சகல் (Ram Shakal), உத்தரப் பிரதேச மாநில பாரதிய ஜனதா கட்சியின் அரசியல்வாதியும், நாடாளுமன்ற மாநிலங்களவையின் நடப்பு நியமன உறுப்பினரும் ஆவார். பட்டியல் சமூகத்தவரான இவர் பாரதிய ஜனதா கட்சியின் சார்பில் 1996, 1998 மற்றும் 1999 பொதுத் தேர்தல்களில் உத்தரப் பிரதேச மாநிலத்தின் சோன்பத்ரா மாவட்டத்தில் உள்ள இராபர்ட்கஞ்ச் மக்களவைத் தொகுதியிலிருந்து நாடாளுமன்ற மக்களவைக்கு தேர்வு செய்யப்பட்டார்.
வெளி இணைப்புகள்
பகுப்பு:உத்தரப் பிரதேச அரசியல்வாதிகள்
குலசேகரன்பட்டினம் வீரமனோகரியம்மன் கோயில்
குலசேகரன்பட்டினம் வீரமனோகரியம்மன் கோயில் தமிழ்நாட்டில் தூத்துக்குடி மாவட்டம், குலசேகரன்பட்டினம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வீரமனோகரி அம்மன் சன்னதியும், 17 கள் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நாகமங்கலம்
நாகமங்கலம் (NAGAMANGALAM) என்பது தமிழ்நாடு, திருச்சிராப்பள்ளி மாவட்டம், திருவரங்கம் வட்டம், மணிகண்டம் ஊராட்சி ஒன்றியத்தில் உள்ள ஒரு ஊராகும்.
அரசியல்
இது திருவரங்கம் சட்டமன்றத் தொகுதியிலும், திருச்சிராப்பள்ளி மக்களவைத் தொகுதியிலும் சேர்க்கப்பட்டுள்ளது.
மேற்கோள்கள்
பகுப்பு:மணிகண்டம் ஒன்றியம் பகுப்பு:திருச்சிராப்பள்ளி மாவட்டத்திலுள்ள கிராமங்கள்
சோழவரம் ஊராட்சி ஒன்றியம்
சோழவரம் ஊராட்சி ஒன்றியம், தமிழ்நாட்டின் திருவள்ளூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். சோழவரம் ஊராட்சி ஒன்றியத்தில் 39 ஊராட்சி மன்றங்கள் உள்ளன. பொன்னேரி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம்  சோழவரத்தில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, சோழவரம் ஊராட்சி ஒன்றியத்தின் மொத்த மக்கள் தொகை  1,41,603  ஆகும். அதில் பட்டியல் சாதி மக்களின் தொகை  38,946  ஆக உள்ளது. பட்டியல் பழங்குடி மக்களின் தொகை 2,442 ஆக உள்ளது.
ஊராட்சி மன்றங்கள்
சோழவரம் ஊராட்சி ஒன்றியத்தில் உள்ள 39 ஊராட்சி மன்றங்களின் விவரம்:
சோழவரம் வட்டாரம்
மேற்கோள்கள்
பகுப்பு:திருவள்ளூர் மாவட்ட ஊராட்சி ஒன்றியங்கள்
பிரிக் நாடுகள்
பிரிக் (BRIC) அல்லது பிரிக் நாடுகள் (BRIC countries) என்பது பொருளாதார வல்லரசாக மாறும் வாய்ப்புள்ள வளரும் நாடுகளான பிரேசில், ரஷ்யா, இந்தியா, சீனா ஆகியவற்றின் கூட்டமைப்பைக் குறிக்கும். ”பிரிக்” எனும் சுருக்கத்தை கோல்ட்மேன் சாச்ஸ் நிறுவனத்தின் உலகப் பொருளாதார ஆய்வு வல்லுநர் ஜிம் ஓ’நீல் என்பார் 2001 ஆம் ஆண்டு உருவாக்கினார். மெக்சிகோ, தென் கொரியா ஆகிய நாடுகள் மட்டுமே பிரிக் நாடுகளுடன் ஒப்பீட்டளவில் வளர்ச்சி பெற்று வருபவையாக உள்ளன. ஆனால் 2005 ஆம் ஆண்டு ஆய்வின்படி இந்த இரு நாடுகளும் வளர்ச்சியடைந்தவையாக கருதப்பட்டதால் அவற்றை பிரிக் நாடுகள் பட்டியலில் அவர் சேர்க்கவில்லை. .
வேகமாக வளர்ந்து வருவதால், தற்போதுள்ள பணக்கார நாடுகளின் மொத்த பொருளாதார வளத்தைக் காட்டிலும் அதிகமான வளர்ச்சியை, 2050 ஆம் ஆண்டில் பிரிக் நாடுகள் பெற்றிருக்கும் என்று கோல்ட்மேன் சாச்ஸ் தெரிவிக்கிறது. இந்த நான்கு நாடுகளும் உலகின் நிலப் பரப்பில் 25 சதவீதத்துக்கு மேலும், மக்கள் தொகையில் 40 சதவீதத்துக்கு மேலும் பெற்றிருக்கின்றன என்பது குறிப்பிடத்தக்கது.
பிரிக் நாடுகள், ஐரோப்பிய ஒன்றியம் போன்று தனிப்பெரும் பொருளாதார கூட்டமைப்பாகவோ அல்லது வணிக கூட்டணியாகவோ உருவெடுக்கும் என்று கோல்ட்மேன் சாச்ஸ் கருதவில்லை. மாறாக, அவை ஒரு அரசியல் குழுவாக அல்லது கூட்டணியாக உருவெடுத்து, அதன் மூலம் தங்களுடைய பொருளாதார வலுவை மிகச் சிறந்த புவிசார் அரசியல் அமைப்பாக மாற்றுவதற்கே முனைப்பாக உள்ளன என்று அந்த அமைப்புக் கூறுகிறது..
2009 ஆம் ஆண்டு, சூன் மாதம் 16ம் நாள் பிரிக் நாடுகளின் தலைவர்கள் தங்களுடைய முதல் உச்சி மாநாட்டை எகடேரின்பர்க் என்ற ரஷ்ய நாட்டின் நகரில் நடத்தினர். அப்போது பல்முனை உலக ஒழுங்கை ஏற்படுத்த அறைகூவல் விடுத்தனர்.
பிரிக் கொள்கை
பிரேசில், ரஷ்யா, இந்தியா, சீனா ஆகிய நாடுகளின் பொருளாதார வளர்ச்சியையும், திறனையும் பார்க்கும்போது அவை 2050 ஆம் ஆண்டு உலகின் நான்கு பொருளாதார வல்லரசுகளாக உருவாகும் வாய்ப்புள்ளது என்று கோல்ட்மேன் சாச்ஸ் வாதிடுகிறது. இந்த நாடுகள் உலகின் 25 சதவீத மக்கள் தொகையையும், 40 சதவீத பரப்பளவையும், 15.435 டிரில்லியன் டாலர் மொத்த உள்நாட்டு உற்பத்தியையும் (வாங்கு திறன் சமநிலை கணக்கீடு) கொண்டுள்ளன. இவை அனைத்தையும் நோக்கும்போது உலக அரங்கில் தனிப்பெரும் சக்தியாக உருவெடுக்கும் எனலாம். வளரும் நாடுகளில் இந்த நான்கு நாடுகளும் மிக வேகமான பொருளாதார வளர்ச்சி பெற்று வருகின்றன.
நகராட்சி மேல்நிலைப்பள்ளி
நகர மேல்நிலைப்பள்ளி தமிழ்நாடு மாநிலம், தஞ்சாவூர்மாவட்டம், கும்பகோணத்தில் இந்த நகராட்சி மேல்நிலைப்பள்ளி அமைந்துள்ளது.
பிரிக் நாடுகள்
பிரிக் கொள்கை
பிரிக் நாடுகள், ஐரோப்பிய ஒன்றியம் போன்று அரசியல் கூட்டமைப்பு என்றோ, ஆசியான் (தென்கிழக்காசிய நாடுகளின் கூட்டமைப்பு) போன்று வணிக கூட்டமைப்பு என்றோ கோல்ட்மேன் சாச்ஸ் கூறவில்லை. இருந்தபோதிலும், அவை தங்களுக்குள் ஒருவித அரசியல் ஒத்துழைப்பை அதிகரிக்கும் நடவடிக்கைகளை எடுத்துள்ளன. குறிப்பாக, முக்கியமான வணிக உடன்பாடுகளில் அமெரிக்காவின் நிலைப்பாட்டில் தாக்கத்தை ஏற்படுத்துகின்றன. மேலும், இந்தியாவுடனான அணு ஆற்றல் உடன்பாடு போன்றவற்றில் அமெரிக்காவிடம் இருந்து அரசியல் சலுகைகளைப் பெறுவதற்கு அரசியல் ரீதியில் தங்களுக்குள் ஒத்துழைக்கின்றன என்று கோல்ட்மேன் சாச்ஸ் கூறுகிறது
நகராட்சி மேல்நிலைப்பள்ளி
பொருளடக்கம்
1 வரலாறு 2 குறிப்பிடத்தக்க முன்னாள் மாணவர்கள் 3 குறிப்புகள் 4.வெளி இணைப்புகள்
வரலாறு
1864 ஆம் ஆண்டு ஏப்ரல் மாதம் 14 ஆம் தேதி மார்ட்டின், ஆரம்ப காலத்தில் பகவத் படித்துறை மண்டபத்தில் ஓய்வுபெற்ற ஆங்கில தலைமை காவலராக இருந்தார். [1] ரகுநாதசுவாமி ராவ், ராவ் பகதூர் டி. கோபால் ராவ் மற்றும் கோபு சுப்புராய செட்டியார் போன்றவர்கள் பள்ளி வளர்ச்சியில் ஒரு முக்கிய பங்கு வகித்தனர். [2] கும்பகோணம் நகராட்சித் தலைவர் திரு. பி தம்புசாமி முதலியார் 29 டிசம்பர் 1881 அன்று குறைந்த விலைக்கு சுமை தூக்கும் தொழிலாளர்களை வைத்து முக்கிய கட்டிடத்தின் அடிக்கல்  நாட்டினார். பள்ளிக்காக 1,00,800 சதுர அடி நிலம் அவரது வாழைத் தோப்பை வழங்கினார்.1885 ஆம் ஆண்டில், பள்ளி இயங்கிய இரண்டு வீடுகள் ரூ. 10,500 / மதிப்பு ஆகும். 1887 ஆம் ஆண்டில், பி. தம்புசாமி முதலியார், ஏ.கே.நாராயண ஐயர் மற்றும் வி. கிருஷ்ண ஐயர் ஆகியோரைக் கொண்ட குழு, பள்ளி கட்டடத்தின் மேற்பார்வையாளராக நிர்ணயிக்கப்பட்டது. பாண்டிச்சேரி பள்ளியை ஒரு மாடல் பள்ளியாகக் எடுத்துக் கொண்டு 1891 ஆம் ஆண்டில் ரூ. 58,000 / செலவில் கட்டப்பட்டது. 1892 ஆம் ஆண்டு பள்ளி கல்வி இயக்குநராக டாக்டர் டங்கன் அவர்களால் திறக்கப்பட்டது. கும்பகோணம் நகருக்குச் சொந்தமான ஒரு குழுவினரால் இந்த பள்ளியானது எப்போதும் இயங்கிக் கொண்டிருக்கிறது.தற்போது தமிழ்நாடு அரசின் உதவிபெறும் பள்ளி ஆகும். இந்த பள்ளியின் குறிக்கோள் 'சத்தியம், மரியாதை, சேவை மற்றும் தியாகம்'. இப்பள்ளியானது ஜுலை 1978 இல், உயர்நிலைப் பள்ளியிலிருந்து மேல்நிலைப்பள்ளியாக உயர்த்தப்பட்டது. பாடசாலையின் தற்போதைய செயலர் / இணைப் பொறுப்பாளர் கே. பாலதண்டாயுதபாணி ஆவார். ஆர்.விஜயா நகர மேல்நிலைப்பள்ளியின் முதல் பெண் தலைமையாசிரியவராவர்.இப்பள்ளியனது ஆங்கிலத்தில் மாணவர்களின் எழுதும் திறன்களை வளர்ப்பதற்காகவும்,நல்லிணக்கத்தை உருவாக்குவதற்காகவும் இருமாதங்களுக்கு ஒரு முறை பத்திரிக்கை வெளியிட்டது.இங்கு ஆங்கில இலக்கிய சங்கம் உள்ளது.2014 ஆம் ஆண்டு ஜனவரி மாதம், இப்பள்ளியனது 150 வது ஆண்டாக கொண்டாடப்பட்டது.
குறிப்பிடத்தக்க முன்னாள் மாணவர்கள்
1. சீனிவாச இராமானுசன், கணிதவியலாளர் 2.இந்தியாவின் முன்னாள் நிதி மந்திரி டி.டி.கிருஷ்ணமாச்சாரி 3.உமையால்புரம்கே. சிவராமன், புகழ்பெற்ற மிருதங்கம் வீரர், பத்ம விபூசன் மற்றும் டாக்டர் பட்டம் பெற்றார். 4.ஹெச்.சி.எல் டெக்னாலஜியின் நிறுவனர் மற்றும் தலைவரான ஷிவ் நாடார் 5.எஸ். கஸ்தூரி ரங்கா அய்யங்கார், தி ஹிந்துவின் முன்னோடி ஆசிரியர் மற்றும் உரிமையாளர் 6.எல்.வெங்கடகிருஷ்ண ஐயர், சிவில் பொறியாளர் மற்றும் பத்ம பூஷன் பெறுநர் 7. ராமானுஜன் 1898 ஆம் ஆண்டில் நகர மேல்நிலைப்பள்ளியில் மாணவராக பயின்றார். இங்கு அவர் ஜி எஸ் கார் எழுதிய தூய கணிதத்தில் எலிமெண்டரி,முடிவுகளின் சுருக்கம் என்ற புத்தகத்தின் மூலம் வந்தார். புத்தகத்தில் செல்வாக்கு செலுத்திய அவர், தனது சொந்த கணிதவியல் மற்றும் கணிதத் தொடரி கணிதத்தில் பணிபுரியத் தொடங்கினார். டாடா இன்ஸ்டிடியூட் ஃபண்டமெண்டல் ரிசர்ச்சர் ராமானுஜன் எழுதினார்.
பிரிக் நாடுகள்
(2003) பிரிக் உடன் கனவு காணல்: 2050ஐ நோக்கி
உலக முதலாளித்துவத்திற்கு ஏற்ப, பிரேசில், ரஷ்யா, இந்தியா, சீனா ஆகிய நாடுகள் தங்களது அரசியல் ஒருங்கியத்தை மாற்றியுள்ளன என்று பிரிக் கொள்கை விளக்குகிறது. இந்தியா, சீனா ஆகியவை உற்பத்தி செய்த பொருட்கள் மற்றும் சேவைகளை அளிக்கும் முதன்மையான நாடுகளாகவும், பிரேசில், ரஷ்யா ஆகியவை மூலப் பொருட்களை அளிக்கும் நாடுகளாகவும் இருக்கும் என்று கோல்ட்மேன் சாச்ஸ் எதிர்பார்க்கிறது. இதனால் பிரிக் நாடுகளிடையே வலுவான ஒத்துழைப்பு இருக்கும். ஏனெனில் பிரேசில், ரஷ்யா ஆகியவை இந்தியா, சீனா ஆகிய நாடுகளுக்கு மூலப்பொருட்களை அளிக்கும். இதனால் ஒத்துழைப்பு அதிகரிக்கும். இதன் மூலம் மிக ஆற்றல் வாய்ந்த பொருளாதாரக் கூட்டமைப்பாக பிரிக் நாடுகள் இருக்கும்.
பிரேசிலில் சோயாவும் இரும்புத் தாதும், ரஷ்யாவில் பெட்ரோலியப் பொருட்களும் எரிவாயும் அதிகளவில் உள்ளன. பனிப்போர் முடிவுக்குப் பின் அல்லது அதற்கு முன்பே பிரிக் நாடுகள் தங்களது பொருளாதார அல்லது அரசியல் சீரமைப்பு நடவடிக்கைகளைத் துவக்கிவிட்டதன் மூலம் உலகப் பொருளாதாரத்தில் நுழைந்தன. போட்டியிட வேண்டிய சூழல் ஏற்பட்ட நிலையிலும் தங்கள் நாட்டில் கல்வி, அன்னிய நேரடி முதலீடு, உள்நாட்டு தொழில் முனைதல், உள்நாட்டு நுகர்வு ஆகியவற்றில் கவனம் செலுத்தின.
(2004) பின் தொடரும் அறிக்கை
இந்நாடுகளில் 2025 ஆம் ஆண்டில் 15,000 டாலர்கள் வருமானம் பெறுவோர் எண்ணிக்கை 200 மில்லியனைத் தாண்டும் எனக் கணக்கிடப்பட்டுள்ளது. அடிப்படைத் தேவைக்கான பொருட்கள் மட்டுமின்றி ஆடம்பரப் பொருட்களுக்கான தேவையும் அதிகரிக்கும் என்பதை இதன் மூலம் அறியலாம். முதலில் சீனாவும் பின்னர் பத்தாண்டுகள் கழித்து இந்தியாவும் உலகப் பொருளாதாரத்தில் ஆதிக்கம் செலுத்தும் என்று இந்த அறிக்கை கூறுகிறது.
பொருளாதார சமநிலையும் வளர்ச்சிக் கூறுகளும் பிரிக் நாடுகளை நோக்கி இயங்கினாலும் வளர்ந்த நாடுகளிலுள்ள தனிநபர்களின் பொருளாதார வளம் பிரிக் நாடுகளின் தனிநபர்களை விட அதிகமாகவே இருக்கும். 2025 ஆம் ஆண்டு அதிக மக்கள் தொகை கொண்ட ஆறு ஐரோப்பிய நாடுகளின் தனி நபர் வருமானம் 35,000 டாலர்களாக இருக்கும். அதே நேரம் பிரிக் நாடுகளில் 500 மில்லியன் நபர்கள் மட்டுமே 35,000 டாலர்கள் தனி நபர் வருமானம் உடையவர்களாக இருப்பர் என்று கோல்ட்மேன் சாச்ஸ் மதிப்பிட்டுள்ளது.
மற்ற நாடுகளுடன் ஒப்பிடுகையில் மெக்சிகோ, தென் கொரியா ஆகியவை மட்டுமே பிரிக் நாடுகளுடன் போட்டியிடும் அளவு திறனுடையவை ஆக இருந்தன. ஆனால் அவை வளர்ந்த நாடுகள் என முடிவு செய்ததால், பிரிக் நாடுகள் பட்டியலில் அவற்றை  சேர்க்கவில்லை என்று 2005 ஆம் ஆண்டு டிசம்பர் மாதம் வெளியிட்ட ஆய்வறிக்கையில் கோல்ட்மேன் சாச்ஸ் விளக்கியது.
(2007) பின்தொடரும் அறிக்கை-2
இந்தியாவின் உயர்ந்துவரும் வளர்ச்சித் திறன் குறித்து துசார் பொட்டர், இவா யி ஆகியோர் இந்த ஆய்வறிக்கையில் விளக்கினர். கடந்த நான்கு ஆண்டுகளில் இந்தியாவின் வளர்ச்சி எவ்வாறிருந்தது என்பதை இற்றைப்படுத்தப்பட்ட தகவல்களைக் கொண்டு கணித்தனர். தாங்கள் முன்னர் மதிப்பிட்டதை விட, உலகப் பொருளாதாரத்தில் இந்தியாவின் தாக்கம் பெரிதாகவும், வேகமாகவும் இருக்கும் என்று கோல்ட்மேன் சாச்ஸ் கூறியது. ஆராய்ச்சி மற்றும் வளர்ச்சி போன்றவற்றால் இந்தியாவின் நடுத்தர வர்க்க மக்கள் அதிக வளம் பெருவார்கள் என்றும் அவ்வறிக்கை கூறியது.
பிரிக் புள்ளிவிவரம்
தி எகானமிஸ்ட் என்ற ஆங்கில பொருளியல் மாத இதழ் ஆண்டு தோறும் அனைத்து நாடுகளின் முக்கியமான பொருளியல் புள்ளி விவரங்களை வெளியிட்டு வருகிறது. 2008 ஆம் ஆண்டிலிருந்து பிரிக் நாடுகள் குறித்த புள்ளி விவரங்களையும் வெளியிடுகிறது.
பிரிக்கின் எதிர்காலம்
2006 முதல் 2050 ஆம் ஆண்டு வரையான உலகின் முதல் 22 நாடுகளின் மொத்த உள்நாட்டு உற்பத்தி (பண மதிப்பில்) புள்ளிவிவரம் வெளியிடப்பட்டுள்ளது. கீழுள்ள அட்டவணை உலகின் முதல் 22 நாடுகளின் தனிநபர் மொத்த உள்நாட்டு உற்பத்தி (பண மதிப்பில்) புள்ளிவிவரம் ஆகும். 2007 ஆம் ஆண்டு வெளியிடப்பட்ட இந்தப் புள்ளிவிவர அட்டவணையில் பிரிக் நாடுகள் ஆழ்ந்த வண்ணப் பட்டையால் குறிக்கப்பட்டுள்ளன.
பிரிக் மாநாடு
பிரிக் நாடுகளின் வெளியுறவுத் துறை அமைச்சர்கள் அளவிலான மாநாடு மே 16, 2008 ஆம் ஆண்டு ரஷ்யாவில் எகடேரின்பர்க் எனும் நகரில் நடைபெற்றது. பின்னர் குடியரசுத் தலைவர் அல்லது பிரதமர் இடையேயான அலுவலர் ரீதியிலான முதல் உச்சி மாநாடு சூன் 16, 2009 ஆம் ஆண்டு எகடேரின்பர்கில் நடைபெற்றது. இதில் பிரேசில், ரஷ்யா, இந்தியா, சீனா ஆகிய நாடுகளின் தலைவர்கள் லூயிஸ் இனாசியோ லுலா டா சில்வா, டிமிட்ரி மெத்வதேவ், மன்மோகன் சிங், ஹூ ஜின்டாவோ ஆகியோர் பங்கேற்றனர்.
நடப்பு பொருளாதார சூழலை எவ்வாறு கையாள்வது, தங்களுக்குள் எவ்வாறு பொருளாதார ரீதியில் ஒத்துழைப்பது, நிதி நிறுவன சீரமைப்பை எப்படி ஊக்குவிப்பது என்று இந்த நான்கு நாடுகளும் அப்போது ஆலோசனை செய்தன. பிரிக் போன்ற வளரும் நாடுகள் உலக நடவடிக்கைகளில் எதிர்காலத்தில் எவ்வாறு பங்கேற்பது என்றும் விவாதித்தன. உலகளவிலான பரிமாற்றத்திற்காக நிலையான, கணிக்கக் கூடிய, பலவகைகளை உள்ளடக்கிய உலக நாணயம் ஒன்றை ஏற்படுத்த வேண்டும் என்று பிரிக் நாடுகள் கூட்டமைப்பு ஆலோசனை கூறின. உலக பண பரிமாற்றத்தில் அமெரிக்க டாலர் ஆதிக்கத்தின் மீது நேரடித் தாக்குதலாக இந்த ஆலோசனை அமைந்தது.
இந்த மாநாட்டுக்கு ஒரு வாரம் முன்பு அனைத்துலக நாணய நிதியத்துக்கு 10 பில்லியன் அமெரிக்க டாலர்களை பிரேசில் வழங்கியது. அந்நாடு இதற்கு முன் இந்த அமைப்பிடமிருந்து கடன் பெற்றிருந்தது. இருப்பினும் அந்த நிதியத்துக்கு கடன் கொடுக்கும் அளவு பிரேசிலின் பொருளாதார நிலை உயர்ந்திருப்பது குறிப்பிடத்தக்கது. இதே போல் சீனா 50.1 பில்லியன் அமெரிக்க டாலர்களையும், ரஷ்யா 10 பில்லியன் அமெரிக்க டாலர்களையும் அனைத்துலக நாணய நிதியத்தில் முதலீடு செய்ய முடிவு செய்துள்ளன.
மேற்கோள்கள்
பகுப்பு:பிரிக் நாடுகள்
நகராட்சி மேல்நிலைப்பள்ளி
மேற்கோள்
Jump up ^ http://thsskumbakonam.com/ Jump up ^ http://www.thehindu.com/todays-paper/tp-national/tp-tamilnadu/150th-anniversary-celebrations-of-town-hss-from-january-27/article5255973.ece Jump up ^ http://www.thehindu.com/todays-paper/tp-national/tp-tamilnadu/150th-anniversary-celebrations-of-town-hss-from-january-27/article5255973.ece Jump up ^ http://thsskumbakonam.com/ Jump up ^ http://timesofindia.indiatimes.com/city/chennai/Kumbakonam-Town-Higher-Secondary-School-where-Ramanujan-studied-celebrates-its-150th-anniversary/articleshow/29558504.cms Jump up ^ http://timesofindia.indiatimes.com/city/chennai/Kumbakonam-Town-Higher-Secondary-School-where-Ramanujan-studied-celebrates-its-150th-anniversary/articleshow/29558504.cms Jump up ^ http://timesofindia.indiatimes.com/city/chennai/Kumbakonam-Town-Higher-Secondary-School-where-Ramanujan-studied-celebrates-its-150th-anniversary/articleshow/29558504.cms Jump up ^ http://timesofindia.indiatimes.com/city/chennai/Kumbakonam-Town-Higher-Secondary-School-where-Ramanujan-studied-celebrates-its-150th-anniversary/articleshow/29558504.cms Jump up ^ Krishnamurthy, Prof. V. "Srinivasa Ramanujan - His life and his genius". www.krishnamurthys.com. (Expository address delivered on Sep.16, 1987 at Visvesvarayya Auditorium as part of the celebrations of Ramanujan Centenary by the IISC, Bangalore). Retrieved 7 September 2016. Jump up ^ http://timesofindia.indiatimes.com/city/chennai/Kumbakonam-Town-Higher-Secondary-School-where-Ramanujan-studied-celebrates-its-150th-anniversary/articleshow/29558504.cms
சிப்பு சூர்யன்
தனிப்பட்ட வாழ்க்கை மற்றும் தொழில்
சிப்பு 26 மார்ச் 1990 அன்று இந்தியாவில் கர்நாடகாவின் ஷிமோகாவில் ஒரு இந்து ராஜ்புத் குடும்பத்தில் பிறந்தார். இவர் கர்நாடகாவில் உள்ள நேஷனல் இன்ஸ்டிடியூட் ஆப் டெக்னாலஜியில் பட்டம் பெற்றவர். சிறுவயதிலிருந்தே அவருக்கு நடிப்பு மீது ஆர்வம் இருந்ததால், சிறுவயதில் நாடகங்களிலும், நாடகங்களிலும் விளையாடி வந்தார். கூடுதலாக, அவர் ஒரு பொறியியல் பட்டதாரி என்பதும் அறியப்படுகிறது, அவர் ஆர்வத்தால் நடிகரானார்.
அவரது அறிமுகமானது 2017 முதல் 2019 வரை ஒளிபரப்பப்பட்ட ராதா ரமணா என்ற கன்னட சீரியலில் இருந்தது, பின்னர் 2018 முதல் தற்போது வரை ஒளிபரப்பப்பட்டு வரும் ரோஜா என்ற தமிழ் சீரியலில் அறிமுகமானது.
குறிப்புகள்
பகுப்பு:தமிழ்த் தொலைக்காட்சி நடிகர்கள் பகுப்பு:கர்நாடக நபர்கள் பகுப்பு:இந்தியத் தொலைக்காட்சி நடிகர்கள் பகுப்பு:வாழும் நபர்கள் பகுப்பு:1990 பிறப்புகள்
மலேசிய அமைச்சரவையில் இந்திய இனத்தவர்கள்
மலேசிய அமைச்சரவையில் இந்திய இனத்தவர்கள் (ஆங்கிலம்: Ethnic Indians in the Cabinet of Malaysia; மலாய்: Etnik India dalam Kabinet Malaysia) என்பது 1955-ஆம் ஆண்டில் இருந்து 2023-ஆம் ஆண்டு வரை மலேசிய அமைச்சரவைகளில் பணிபுரிந்த இந்திய வம்சாவளியைச் சேர்ந்த அமைச்சர்கள்; துணை அமைச்சர்களைக் குறிப்பிடுவதாகும்.
மலாயா விடுதலை அடைவதற்கு முன்பு இருந்தே மலேசிய இந்தியர்கள், கடந்த 68 ஆண்டுகளாக மலேசிய அமைச்சரவையில் பணியாற்றியுள்ளனர். இது வரையிலும் 11 முழு அமைச்சர்கள்; 22 துணை அமைச்சர்கள் சேவை செய்து உள்ளனர்.
பொது
மலேசிய அமைச்சரவையில் நீண்ட காலம் பதவி வகித்தவர்களில் துன் சாமிவேலு (Tun Samy Vellu) அவர்களும் ஒருவர். அவர் 1979 முதல் 2008 வரை மலேசிய பொதுப் பணி மற்றும் பயன்பாட்டு அமைச்சராக பதவி வகித்தார். அவர் அமைச்சரவையில் இருந்து விலகியதைத் தொடர்ந்து, இந்தியா மற்றும் தெற்காசியாவிற்கான உள்கட்டமைப்புக்கான சிறப்புத் தூதராக நியமிக்கப்பட்டார்.
மலேசிய அமைச்சரவையில் இந்திய இனத்தைச் சார்ந்தவர்களில் கோவிந்த் சிங் தியோ (Gobind Singh Deo) என்பவர் மலேசியாவின் முதல் சீக்கிய அமைச்சர் ஆவார்.
அமைச்சர்கள் பட்டியல்
மலேசிய அமைச்சரவையில் அமைச்சர்களாகப் பணியாற்றிய இந்திய இனத்தவர்களின் முழுப் பட்டியலில் கடந்த காலத்தில் பணியாற்றியவர்கள்; மற்றும் தற்போது தொடர்ந்து பணியாற்றி வரும் இந்திய இனத்தவர் அடங்குவர்.
மேலும் காண்க
பகுப்பு:மலேசிய அமைச்சரவை பகுப்பு:மலேசிய இந்தியர்கள் பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:மலேசிய இந்திய நாடாளுமன்ற உறுப்பினர்கள்
பங்குனி
thumb|300px|right| தமிழ் மாதங்களும் சூரியனின் நிலையும் பங்குனி தமிழ் மாதங்கள் பன்னிரெண்டில் கடைசி மாதமாகும். சித்திரை தொடக்கம் பங்குனி வரையான தமிழ் மாதங்கள் சூரிய மாதங்களாகும். அதாவது சூரியனைப் பூமி சுற்றுவதனால் ஏற்படும் பூமிக்குச் சார்பான சூரியனுடைய இயக்கத்தை அடிப்படையாக வைத்தே இம் மாதங்கள் கணிக்கப்படுகின்றன. சூரியன் இராசிச் சக்கரத்தில் மீன இராசிக்குச் செல்வது பங்குனி மாதப் பிறப்பைக் குறிக்கிறது. இந்த மாதம் முழுதும் சூரியன் மீன இராசியிலேயே சஞ்சரிக்கும். இந்த மாதம் 30 நாட்களைக் கொண்டது. ஆங்கில காலக்கணிப்பின் படி மார்ச்சு மாதம் 15 ஆம் நாளிலிருந்து ஏப்ரல் மாதம் 13 ஆம் நாள் வரையான காலப்பகுதி தமிழ்ப் பங்குனி மாதத்துடன் பொருந்துகிறது.
வெளியிணைப்புக்கள்
பகுப்பு:தமிழ் மாதங்கள்
சூன் 28
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
கஞ்சநாயக்கன்பட்டி காளியம்மன் கோயில்
கஞ்சநாயக்கன்பட்டி காளியம்மன் கோயில் தமிழ்நாட்டில் சேலம் மாவட்டம், கஞ்சநாயக்கன்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கார்கி வசக்னவி
கார்கி வசக்னவி (Gargi Vachaknavi) (பிறப்பு கிமு 9 முதல் 7 ஆம் நூற்றாண்டு) ஓர் பழங்கால இந்திய தத்துவவாதியாவார். வேத இலக்கியத்தில், இவர் ஒரு சிறந்த இயற்கை தத்துவஞானியாகவும், வேதங்களின் புராகவும், பிரம்ம வித்யா பற்றிய அறிவு கொண்ட ஒருவராகவும் அறியப்படுகிறார். பிரகதாரண்யக உபநிடதத்தின் ஆறாவது மற்றும் எட்டாவது பிராமணத்தில், இவர் பிரம்ம வேள்வியில் பங்கேற்றதால் இவருடைய பெயர் முக்கியமானது. வேதகால பேரரசான விதேக நாட்டின் அரசன் சனகனால் ஏற்பாடு செய்யப்பட்ட ஒரு தத்துவ விவாதத்தில், இவர் ஆன்மா சம்பந்தமான குழப்பமான கேள்விகளுடன் யாக்யவல்க்கியருடன் விவாதத்தில் ஈடுபட்டார். இவர் இருக்கு வேதத்தில் பல பாடல்களை எழுதியதாகவும் கூறப்படுகிறது. இவர் வாழ்நாள் முழுவதும் பிரம்மச்சாரியாக இருந்தார். பாரம்பரிய இந்துக்களால் வணங்கப்பட்டாள்.
யாக்யவல்கியருடன் விவாதம்
பிரகதாரண்யக உபநிடதத்தின் படி, விதேக இச்சியத்தின் மன்னர் சனகன் ஒரு இராசசூய வேள்வியை நடத்தினார். இதில் அனைத்து கற்றறிந்த முனிவர்கள், மன்னர்கள், இந்தியாவின் இளவரசர்கள் ஆகியோரை பங்கேற்க அழைத்தார். சனகர் ஒரு அறிஞராக இருந்ததால், கற்றறிந்த முனிவர்களின் பெரும் கூட்டத்தால் ஈர்க்கப்பட்டார். பிரம்மத்தைப் பற்றிய அதிகபட்ச அறிவைக் கொண்ட ஒரு அறிஞரைத் தேர்ந்தெடுக்க நினைத்தார்.
குண்டலினி யோகக் கலையில் தேர்ச்சி பெற்றிருந்ததால், கூடியிருந்த கூட்டங்களில் தான் மிகவும் ஆன்மீக அறிவாளி என்பதை அறிந்த யாக்யவல்கியர், தனது சிஷ்யரான சம்ஸ்ரவாவை மாட்டு கூட்டத்தை தனது வீட்டிற்கு விரட்டும்படி கட்டளையிட்டார். இது ஒரு விவாதத்தில் போட்டியிடாமல் அவர் பரிசைப் பெறுவதாக அறிஞர்கள் உணர்ந்ததால் அவர்கள் கோபமடைந்தனர். சில உள்ளூர் பண்டிதர்கள் (அறிஞர்கள்) தங்களது அறிவு பற்றி உறுதியாக தெரியாததால் அவருடன் விவாதத்திற்கு முன்வரவில்லை. எவ்வாறாயினும், எட்டு புகழ்பெற்ற முனிவர்கள் அவரை விவாதத்திற்கு அழைத்தனர். அறிஞர்கள் கூடியிருந்த சபையில் ஒரே பெண்ணாக கார்கியும் இருந்தார். இவர், அவருடன் பல விவாதங்களில் ஈடுபட்டார். ஆன்மா, நடைமுறைச் சூழ்நிலை, உலகில் இருக்கும் சூழல், அனைத்து இருப்பின் தோற்றம் பற்றியும் விவாதித்தார்.
பிற்கால வாழ்வு
கார்கி, உபநிடதத்தில் இடம்பெறும் பெண்களில் முக்கியமானவர்களான வடவ பிரதிதேயி, சுலபா மைத்ரேயி ஆகியோருடன் குறிப்பிடப்படுகிறார். வேதகாலத்து மனிதர்களைப் போல் வேதங்களிலும், உபநிடதங்களிலும் நன்கு அறிந்தவராகவும், ஆண்-தத்துவவாதிகளிடம் விவாதங்களில் நன்கு போட்டியிடக் கூடியரவாரகவும் இருந்தார். இவருடைய பெயர் ஆசுவலயானாவின் கிருக சூத்திரத்தில் குறிப்பிடப்பட்டுள்ளது. இவர் ஒரு முன்னணி அறிஞராக இருந்தார். அவர் கல்வியைப் பரப்புவதற்காக தனது சொந்தப் பங்களிப்புகளைச் செய்தார்.
சாந்தோக்கிய உபநிடதத்தில் இவரது தத்துவக் கருத்துகள் குறிப்பிடப்பட்டுள்ளன. கார்கி, பிரம்மவாதினியாக, இருக்கு வேதத்தில் பல பாடல்களை இயற்றினார் (X 39 இல் V.28). இது அனைத்து இருப்பின் தோற்றத்தையும் கேள்விக்குள்ளாக்கியது. யோகா பற்றிய ஒரு உன்னதமான உரையான யோக யக்ஞவல்க்யா என்பது கார்கிக்கும் முனிவர் யாக்யவல்கியருக்கும் இடையிலான உரையாடலாகும். மிதிலையின் மன்னர் சனகனின் அரசவையில் இடம் பெற்றிருந்த நவரத்தினங்களில் ஒருவராக இவர் கௌரவிக்கப்பட்டார்.
வெளி இணைப்புகள்
பகுப்பு:இந்திய மெய்யியலாளர்கள் பகுப்பு:இந்து மெய்யியலாளர்கள் பகுப்பு:முனிவர்கள்
கோர்கன்
கோர்கன் (Gorgon) என்போர் கிரோக்கத் தொன்மவியலில் காணப்படும் மூன்று பெண் அசுரர்கள் ஆவர். இவர்களிடம் நச்சுப்பற்களும் தலையில் மயிர்களுக்குப் பதில் கொடூரமான பாம்புகளும் காணப்படுகின்றன. அப்பாம்புகள் வெண்கல நகங்களைக் கொண்டுள்ளன. இவர்கள் போர்க்கிஸ் மற்றும் கெடோவின் பிள்ளைகள் ஆவர். ஸ்தெனோ, யூர்யலே மற்றும் மெடுசா ஆகிய இம்மூன்று சகோதரிகளுமே கோர்கன்கள். இவர்களில் மெடுசா என்பவளே சக்தி வாய்ந்தவளும் மிகவும் பலம்பொருந்தியவளும் ஆவாள். இவள் பேர்சியஸ் இனால் கொல்லப்படுகின்றாள்.
வெளி இணைப்புகள்
பகுப்பு:கிரேக்கத் தொன்மவியல்
காஞ்சிபுரம் வழக்கறுத்தீசுவரர் கோவில்
காஞ்சிபுரம் வழக்கறுத்தீசுவரர் கோவில் என்பது தமிழ்நாடு மாநிலத்தின் காஞ்சிபுரத்தில் அமைந்துள்ள ஒரு சிவன் கோயில் ஆகும்.
இக்கோயில் காஞ்சிபுரத்தில் காந்தி சாலையில் அமைந்துள்ளது. இக்கோயிலில் நெய் விளக்கு ஏற்றி வழிபாடு நடத்தினால் சட்டரீதியான வழக்குகள் மற்றும் குடும்ப பிரச்சனைகள் தீரும் என்ற நம்பிக்கை பக்தர்கள் மத்தியில் உள்ளது. இதனால் அரசியல் பிரமுகர்கள், பிரபலங்கள் இக்கோவிலுக்கு வந்து வழிபாடு நடத்தி செல்வர்.
திருவிழா
வருடம் தோறும் ஆனி மாதம் தேரோட்டம் நடைபெறுகிறது. வழக்கறுத்தீஸ்வரர் - மருகுவார் குழலி அம்பிகையுடன் தேரில் நான்கு ராஜ வீதிகள் வழியாக உலா வரும் சடங்குகள் நடைபெறுகிறது.
தலபுராணம்
சத், அசத் என்பதற்கான அர்த்தத்தை அறிந்துகொள்ள தேவர்களும், முனிவர்களும் காஞ்சிபுரத்தில் சிவலிங்க பிரதிஷ்டை செய்து வழிபட்டனர். அவர்களுடைய ஐயத்தை சிவபெருமானே நேரில் வந்து விளக்கியதால் இத்தலத்தில் சிவபெருமான் வழக்கறித்தீஸ்வரர் என அழைக்கப்படுகிறார்.
வெளி இணைப்புகள்
பகுப்பு: துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:காஞ்சிபுரம் மாவட்டத்திலுள்ள சிவன் கோயில்கள்
இந்தியப் பகுதிக்கான இடஞ்சுட்டி செயற்கைக்கோள் அமைப்பு-1ஐ
'''ஐ. ஆர். என். எஸ். எஸ். - 1ஐ' (IRNSS-1I'') என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் முதலாவது செயற்கை கோளான ஐ.ஆர்.என்.எஸ்.எஸ்-1ஏ  செயற்கைக்கோளிற்கு மாற்றாக செலுத்தப்பட்ட செயற்கைகோளாகும். இதற்கு முன்பு செலுத்தப்பட்ட ஐஆர்என்எஸ்எஸ்-1எச் தோல்வியடைந்தமையால் இது ஏவப்பட்டது. இதன் தொழில்நுட்பம் பெங்களுருவில் உள்ள ஆல்பா டிசைன் டெக்னாலஜிஸ் எனும் நிறுவனத்தால் வடிவமைக்கப்பட்டுள்ளது.
செயற்கைகோள்
இந்த செயற்கைக்கோளை செலுத்துவதன் மூலம் இந்தியப் பகுதிக்கான இடஞ்சுட்டி செயற்கைக்கோள் அமைப்பானது  முழுமையடையும். இது வெற்றியடையும் பட்சத்தில் அமெரிக்காவின் புவி இடங்காட்டி அமைப்பை சார்ந்து இருக்கும் நிலை மாறும்.
புறப்பாடு
PSLV (PSLV--C41) ஏவுகணை மூலம் ஏப்ரல் 11 அன்று 2018 விண்ணில் செலுத்தப்படடுள்ளது.
மேற்கோள்கள்
பகுப்பு:ஐ.ஆர்.என்.எஸ்.எஸ் வகை செயற்கைக்கோள்கள்
நேபாள மக்கள் புரட்சி
நேபாள மக்கள் புரட்சி அல்லது நேபாள உள்நாட்டுப் போர் என்பது நேபாளத்தின் மன்னராட்சியை ஒழித்து மக்களாட்சியை உருவாக்கும் நோக்குடன் மாவோயிசவாத போராளிகளால் நடத்தப்படும் போராகும். இது 1996 பிப்ரவரி 13 இல் ஆரம்பிக்கப்பட்டது. சமவுடமைவாத போராளிகள் இப்போரை "நேபாள மக்கள் போராட்டம்" என அழைக்கின்றார்கள்.
மேற்கோள்கள்
பகுப்பு:நேபாள அரசியல் பகுப்பு:புரட்சிகள் பகுப்பு:நேபாள வரலாறு * பகுப்பு:20 ஆம் நூற்றாண்டுப் போர்கள்
அசேல குணரத்ன
தவுந்தீகீதர அசேல சம்பத் குணரத்ன, பொதுவாக அசேல குணரத்ன (Downdegedara Asela Sampath Gunaratne, commonly known as Asela Gunaratne பிறப்பு: சனவரி 8, 1986) என்பவர் இலங்கைத் துடுப்பாட்ட அணியின் வீரர் ஆவார். இவர் இலங்கை அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்டம் ,பன்னாட்டு 20 20 ஆகிய போட்டிகளுக்காக விளையாடி வருகிறார். வலதுகை துடுப்பாட்ட வீரரான இவர் அவ்வப்போது மித வேகப்பந்து வீச்சாளராக செயல்பட்டு வருகிறார். தற்போது வாரண்ட் அதிகாரியாக இலங்கை ராணுவத்தில் பணியாற்றி வருகிறார். அவர் கண்டி ஸ்ரீ ராகுலா கல்லூரியின் கடந்த கால மாணவர். நவம்பர் 2017 இல், இலங்கை கிரிக்கெட்டின் ஆண்டு விருது வழங்கும் விழாவில் நான்கு விருதுகளை வென்றார், இதில் சிறந்த சகலத் துறையருக்கான இரண்டு விருதுகள் அடங்கும்.
உள்ளூர் போட்டிகள் மற்றும் 20 20
பிப்ரவரி 2017 இல், மும்பை இந்தியன்ஸ் அணி 2017 இந்தியன் பிரீமியர் லீக்கிற்கு 30 லட்சத்திற்கு இவரை ஒப்பந்தத்தில் எடுத்தது